पाएं अपने शहर की ताज़ा ख़बरें और फ्री ई-पेपरडाउनलोड करें
गुरुवार को कार्यपालक पदाधिकारी संजय कुमार ने गढ़वा के मुख्य बाजारों का भ्रमण किया। भ्रमण के दौरान उन्होंने कचहरी रोड, चिनिया रोड, मेन रोड, बाजार समिति, कर्बला मैदान, बस स्टैंड आदि इलाकों का सघन निरीक्षण किया। इस दौरान उन्हें जानकारी मिली कि कर्बला मैदान में गुरुवार को बकरी बाजार लगाया जाता है, इस पर उन्होंने सख्त निर्देश देते हुए लोगों से अपील की कि कोरोना की स्थितियां सामान्य होने तक यानि आंशिक लॉकडाउन खत्म होने तक साप्ताहिक हाट बाजार, पशु मेला, बकरी बाजार आदि जैसी गतिविधियों पर रोक रहेगी। उल्लंघन करने वालों पर सख्त कार्रवाई की जाएगी।
ट्रेड लाइसेंस हो सकता है रद्द: कार्यपालक पदाधिकारी ने कहा की जिला प्रशासन के स्पष्ट दिशा निर्देशों के बावजूद यदि कोई प्रतिबंधित श्रेणी का ऐसा प्रतिष्ठान जिसे खोलने की अनुमति नहीं है फिर भी वह चोरी-छिपे अगर खुला हुआ पाया गया तो इसे गंभीरता से लिया जाएगा। लगातार प्रशासनिक जागरूकता कार्यक्रमों के बावजूद जो दुकानदार उल्लंघन करने का दुस्साहस करेंगे उनके ट्रेड लाइसेंस को नगर पालिका अधिनियम के तहत निरस्त किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn